Cuneiform Tablet KTS 1 16
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-lim qí-bi₄-ma um-ma šu-IŠTAR-ma ta-áš-pu-ra-am um-ma a-ta-ma TÚG-tí-a da-da-a li-ip-qí-da-ku-ma li-li-kam-ma iš-tí-a li-sí da-da-a áš-al-ma um-ma šu-ut-ma sú-ba-ni KÙ.BABBAR-pì ú-ša-be-e-ma ù TÚG.ḪI.A uš-té-ṣí TÚG.ḪI-tù iš-tí pì-lá-aḫ-a-šur DUMU a-al-DUG i-ba-ší-ú pì-lá-aḫ-a-šur áš-al-ma um-ma šu-ut-ma me-eḫ-ra-tim a-na sú-ba-ni a-dí-in a-na pì-lá-aḫ-a-šur ù i-a-tí te₉-er-ta-kà iš-tí wa-bi₄-il₅ ṭup-pì-im li-li-kam-ma TÚG.ḪI-tí-kà a-na mu-pá-zi-ri-im lu ni-dí-in-ma lu-ub-lu-ni-kum pì-lá-aḫ-a-šur a-dí É šu-ḫu-ut-ma TÚG.ḪI-kà a-na pá-zu-ri-im ú-lá i-da-an um-ma šu-ut-ma na-áš-pá-ar-tù-šu lá-aṣ-ba-at